
Conferință ținută de d. prof. N. IORGA, la 5 Decembre 1928, în. 
“ciclul organisat de $coAa de Ştiinţe de Stat din București. 





(Aplause unanime prelungite în timp de cinci mi- 
nute întâmpină pe autor). 


Onorat uditoriu, 


Cred că nam vorbit niciodată în această măreaţă 
„sală şi rare ori înaintea unui auditoriu așa de nu- 
meros şi aşa de prietenesc. (Aplause,. repetate) Aşa 
încât conferința mea— căreia nu-i atribuiu nicio im- 
“portanță — ar putea să fie mai slabă decât cum. ar ` 
fi fost dacă vorbiam în condițiuni mai modeste, 
în fața unui auditoriu mai mic şi într'o sală mai 
puţin imposantă decât în acest magnific amfiteatru. 


Onorat auditoriu, 


Atunci când colegul mieu — şi pot să adaog: fostul 
mieu elev—, d. Andrei Rădulescu, care este represin- 
tantul ştiinţei dreptului la Academia Română (a- 
plause), mi-a Rropas să dau o conferință, aici, ne-am 
= gândit amândoi; care ar putea să fie subiectul, pe 

care şi d-v., să-l omil cu interes şi care să se lege 
şi cu studiile d-v. - 


4 


Atunci amândoi am primit o temă, care este foarte 
grea şi de care nu laş fi îndrăznit să mă apropiiu 
dacă nu aş avea o experiență lungă de istoric şi o 
experiență aproape tot aşa de îndelungată de fabri- 
cant de legi sau de asistent la fabricarea legilor. Şi 
atunci am ales un subiect în legătură cu studiile d-v.: 
„administraţia de ieri şi administraţia de mâne”. 

Să ne înţelegem însă asupra termenilor. „Leri” nu 
însemmeazii propriu-zis ieri, ci. însemnează un aleck 
foarte vechiu, un „ieri? care datează, să spunem, d'in- 
naintea Regulamentului Organic. 

Regulamentul Organic este cea dintăiu cămaşă de 
fcriä în care a fost pus sutletăl romănese. Pănă la 
Regulamentul Organic am trăit noi, de la Regula- 
meniul Organic am trăit atât cât au putut supra- 
viețui vechile noastre instituţii, de o lungă şi, după 
mine, fericită tradiţie. 

lar acest „mâne” să dea Dumnezeu să fie cât mai 
apropiat, dar acest „mâne” poate să zăbovească pănă 
în momentul când se va înţelege că o societate vie 
nu Mai poate să trăiască în forme moarte, care au 
fost aduse de aiurea. 


Orânduirea noastră administrativă este `alcătuitä 
dintro serie de forme împrumutate. Aceste forme 
le-am acceptat. în credința că prin ele ni sporim 
viața noastră tradiţională. Nam putut crea cu ele o 
realitate, aşa că ne găsim încă în fața unei mari e- 
nigme. Cred că partea a doua a acestei conferințe va 
fi acceptată cu mai puțină convingere, dupä ce isto- 
ricul, care am izbutit să fiu, vă va înfäțişa partea 
cea veche. Partea aceasta este un domeniu în care 
se poate să am mai puţini sorți de acceptare din 
partea opiniei publice. Dar știu ceva în ceia ce pri- 
veşt> trecutul poporului romänesc. Şi, ştiind ceva, 

să-mi daţi voie să vă întăţişez ce a fost administra- 
ţia noastră de odinioară. 


„Intăiu, „administraţie” este un cuvânt foarte nou, 
Administraţie, administrator aparţin secolului. al XIX- 
lea, şi, dacă Sar întreba cineva de unde am înrpru- 
mutat noi vocabularul, orice cercetător al adevăratelor 
instituţii francese va răspunde “că el aparţine spi- 
ritului filosofic din Franţa în secolul al XVIII-lea. 
Spiritul acesta filosofic credea că. societatea este o 
maşină, un ceasornic, care se-poate înioares, după 
reguli precise chiar şi de către acela care este, străin 


de alcătuirea lui. Un grup de oameni n'ar represinta 


decât un grup de fiinţi omenești, legate material 
printr'o constituţie unde sunt anumite minutare pe 
care poţi să le dai într'o parte sau în -alia, fără ca 
maşina să se strice. Dar societatea omenească este 
un ceasornic care nu-ţi dă voie să umbli la minutare; 
nu se poate juca cineva cu anumite piese în acest 
domeniu, foarte delicat. Niciun meşter nu se poate 
apropia tără o deosebită intuiţie de dânsa. Ca să 
lucrezi cu ea temeinic, trebuie s’o cunoşii adâne ŞI; 
după aceia, nu societatea trebuie adaptată teorici, 
ci teoria trebuie adoptată societăţii. 

Este un lucru de care filosofii din secolul al XVIIL- 
lea nu și-au dat sama, şi din nefericire întâmplarea a 
“tăcut ca această. filosofie să conducă Franţa la 1789. 
Marea Revoluţie este formată din o serie întreagă de 


experienţe, care erau perfecte din punctul de ve-. 


dere al combinaţiunilor matematice, dar. care au 


“singurul defect că nu puteau asigura societăţii ome- 


nești de atunci nicio fericire, niciun bine şi care în- 
lăturau elemente preţioase, pentru: a substitui forme 
de acestea împrumutate, care se transmit prin hâr- 
„tii, stăpânesc prin hârtii şi isprăvese în hârtia mu- 


cedă a arhivelor. O veche arhivă ţerănească este tot- 
deauna un colţ de instituţie populară care se vede 
acolo, şi este o formă fericită în ceia ce priveşte sti- 
lul, pe când tot ceia ce am lăsat și lăsăm noi în ar- 
hivele noastre nu are aproape nicio valoare. Dacă 
voim să colecționăm, să colecționăm mai bine hârtie 
albă, fiindcă tot restul nu are niciun preţ, nefiind 
decât element mort -în legătură cu o formă moartă. 


In trecutul care nu era inspirat la noi de revoluţia 
francesă, şi înainte de filosofii secolului al XVII- 
lea, ce forme administrative trăiau la noi? = 

"De sigur că am avut o administraţie. Cuvântul lip- 
sia în vremea aceia, însă esenţialul era să existe 
lucrul, pe când la noi esenţialul este să existe cu- 
vântul. i 

Poate câţiva auditori îşi aduc aminte de un mo- 
ment din viața lui Balzac. Balzac, înainte de a fi 
foarte bogat în datorii, având totuşi bani suficienți 
ca să-şi întrețină o mare gospodărie, când, nu era 
încă însurat cu doamna aceia din Polonia care era 
deprinsă să trăiască altfel de cum trăia el, se gân- 
dia să-şi mobileze casa. Şi, fiindcă nu avea cu ce, 
Sa apucat să serie pe păreţi, descriind în toate amă- 
nuntele mobilele pe care ar fi vrut să le aibă, şi, cum 
avea multă imaginaţie şi. gust, şi-a „mobilat? asttel 
casa fără nicio cheltuială. = 

Dar o sceietate omenească nu trăieşte cu imagina- 
ţia din care trăieşte un romancier. Vine un mo- 
ment când ea se convinge că “lucrurile acestea sunt 
scrise foarte bine, caligratic, dar că ele nu există in 
realitate, 

Prin urmare noi nam avut în vocabularul nostru . 
cuvintele: „administrație? şi „administrator”, dar ad- 
ministraţia nu vine printr'o lege, printr'un regula: 

ment ca să ajungă la capăt mai nimic, ci ea în- 
cepe de jos, din viaţa organică, cu caracter. istoric, 
de la stratul fundamental al poporului, şi după a- 
ceia, pe anumite trepte de logică istorică, se ridică 
pănă sus. 

Caracterul fundamental al vieții noastre celei ve- 
chi şi care constituie titlul nostru de originalitate, 
deci de mândrie în cursul evului mediu, a ieşit la 
iveală numai în timpul din urmă. Incet, încet a ră- 
sărit o teorie care se poate apăra fiindcă se spri- 
jine pe lucruri controlabile. Țara noastră, când sa 
întemeiat în cea dintăiu formă a ei, din munţi 
pănă la Dunăre, sa chemat „Domnie a toată Țara-Ro- 
mănească”. Domnia aceasta „a toată Ţara-Romăneas- - 
că” corespunde cu o alcătuire locală şi naţională, 
mărgenită la un teritoriu geografic şi cuprinzând. o 
rasă. Această constituie un lucru” foarte important, 
o superioritate față de vecinii noştri, fiindcă aceştia 
nu aveau un teritoriu. O țară care să se poată în- 
tinde pe orice loc şi cu orice rasă se poate dis- 
truge foarte ușor. Astfel, în Peninsula Balcanică erau 
Sârbii şi Bulgarii, amatori de împărăţii, deci peri 
cu orice rasă şi pe orice teritoriu. Noi însă, am ìn- 
temeiat Statul nostru în condiţiile cele mai reale, cele 
mai modeste și cele mai sigure: numai cât este ţară 
românească şi numai cât este sălașul poporului ro- 
„mânese. Un fenomen foarte modern, căci numai is- 
toria modernă se sprijină pe teritorii mărgenite şi pe 
rasele care au avut o viaţă istorică pe aceste teri- 
torii. Numai în epoca modernă există această de- 
terminare, 

Țara noastră nu este isolată, nici unică; numai cât 
noi represintăm forma cea mai perfectă a aces- 
tui fel de organisare. In Europa evului mediu au e- 
xistat aşa-numitele „Romanii”. Cuvântul a început 


să circule şi se întrebuințează, cum. se întâmplă 
dese ori, cu totul alandala. Eu înţeleg prin „Romanii” 
următorul lucru. In evul mediu, când sa retras Im- 
păratul roman, în teritoriul părăsit na rămas niciun 
şef tradiţional, ci Impăratul sa retras şi regele bar- 
bar na venit încă. Oamenii au trebuit să caute o 
organisare nouă pentru ei. Noi acum ocupăm orice 
fel de teritoriu, dar, pe vremea aceia, nu ocupai un 
ținut decât atunci când erai sigur că poţi să-l păs- 
trezi şi că-ţi produce ceva. 

Atunci oamenii sau alcătuit de la sine, spontan. 
Aceste alcătuiri spontane întemeiau grupe de sate 
în văi sau cetăţi. Cea dintăiu formă istorică care 
sa alcătuit încet, încet şi care are caractere organice , 
este satul stăpânit de „oamenii buni şi bătrâni”. La 
noi „oamenii buni şi bătrâni” au existat pănă la Fa- 

narioţii cari au introdus la noi forme filosofic. Fana- 
rioții aceştia au introdus la noi formele filosofiei, a- 
poi ale revoluției francese. Ace astă instituție a 0a- 
menilor buni şi bătrâni” am urmăril-o pretutindeni 
şi am regăsit-o pretutindeni în organisațiile` acelea. . 
care se numesc „Romanii”. Și la Greci există aşa- 
numitele „gerusii”, şi Senatul venețian a pornit tot 
de la Sfatul „oamenilor buni şi bătrâni”. Ei judecă 
pricinile şi ieau toate măsurile în ceia ce priveşte 
satul; nu erau aleși în friguri electorale şi nici în 
momente trecătoare de indignare, ci se impuneau 
prin vrâsta şi prin înțelepciunea lor. Calitățile unui 
candidat le poate discuta cineva: unii şi le pot airibui,. 
alţii le pot contesta, dar un om tânăr nu se poate 
face bătrân, iar, când un om bătrân „caută să se 
facă tânăr, se cunoaşte (ilaritate). Prin urmare ca- 
lităţile de „om bătrân” şi de „om bun” sânt- 
de acelea care vin de la sine; nu trebuie să se facă 
alegeri. Şi se adună moşnegii şi stau la stai. Este o 


_ plăcere să-i vadă cineva -şi astăzi în sat, cum se a: 
şează la un loc, alături de horă, şi se uită la tineret. 
“Ajunge o vorbă de la moşnegii aceştia când tine- 
retul zburdă prea tare, pentru ca tineretul să se 
cuminţească; nu strică niciodată să asculţi puţin şi pe 
câte un moșneag, mai ales când îţi vine să ici câm- 
pii. è ; 

Dacă funcțiunea aceasta era rolul obişnuit al oa- 
menilor buni şi bătrâni”, pentru hotărârile cele mari 
trebuia chemată adunarea. satului întreg. Ce formă 
care satistăcea toale cerinţile unei societăţi! Chemai 
adunarea şi atunci se strângea satul întreg. Rostul 
este în. toată Peninsula Balcanică aşa cum apare 
în lucrarea mea recentă, care cuprinde nişte confe- 
rinţe, zăbovite de acum doi, trei ani, ținute la Paris, 

` despre instituţiile din Sud-Estul Europei Lt. In aceste 
conferinţe se poate găsi toată documentarea lucrurilor 
pe care aici nu le pot atinge decât'în treacăt. 

Aşezămintele acestea se află la Sârbi, la Bulgari 
mai puţin, pe când la Greci, la Albanesi şi la noi 
asemenea formațiuni sânt întemeiate pe base pa- 
lriarhale. Albanesii, când este să se iea o hotărâre 
se adună în koveni”, care nu este altceva decât ve- 
chiul conventus, adunare. Dar la noi toată lumea știe 
că în Muntenia bâlciul se mai numește şi „nedeie”: 
nedeia este Duminecă, adunarea aceasta făcându-se 
Dumineca. Se mai zice în Muntenia „sbor”, care co- 
respunde cu soborul bisericesc. Tot cu această. in- 

~ stituţie fundamentală a „sborului” au lucrat toţi regi 
sârbi. 

Deci noi ne administram, ca în toate celelalte Ro- 
manii”, pe basa acestei adunări cu caracter popular, 


t Les institutions communes du Sud-Est de PEurope, Paris, 
Gamber, 1928. 

în sate. Satul era la basă, satul lăsat de Dumnezeu, - 
satul format de la sine. Comuna? Ce însemnează co- 
mun? Un număr de case, mai apropiate sau mai 
depărtate, considerate de la Regulamentul Organic 
încoace ca o unitate administrativă. In Franţa chiar 
ce este comuna? Este o fabricaţie a Revoluţiei fran- 
cese, și nici pănă acum ea nu funcţionează în adevă- 
ratul înţeles al cuvântului. Cu atât mai puţin comuna 
are o realitate; ea serveşte la consumare de hârtie. şi 
la îndeplinirea anumitor cerințe de partid: făgăduiești 
la zece oameni o primărie, şi o dai la cine poţi; 
aceasta este comuna. Dar satul de odinioară era alt- 
ceva; satul de odinioară însemna o familie. Vine şi 
se aşează un moș, întrun loc necăutat încă din 
punct de vedere agricol. Moşul așezat acolo înteme- 
iază o moșie. Toţi cei cari se coboară din el sunt 
moșneni. Când vezi un sat Petrești, înseamnă că a 
fost un moş “Petre care sa aşezat întăiu pe acel 
loc şi ai căror urmaşi se numesc de aceia Petrești. 
Vă puteţi închipui: când. știau urmaşii că a fost la 
început un moş al lor şi că de la el purced toți cei 
cari stăpânese moşia, ce puternică legătură de so- 
lidaritate se păstra între ei de atâtea secole. Vă puteți 
închipui ce valoare extraordinară putea să o aibă 
satul acesta organic ai cărui membri ştiau că apar- 
țin aceleiaşi familii. 

Dar satul nu poate trăi de sine; intervine aşezarea 
geografică. Aşezarea aceasta a creat văile. Țara noas- 
tră este o țară de väi. Districtele noastre din Munte- 
nia sânt create de necesități geografice. Satele, au 
format deci județe, în fruntea cărora stă judele, ma- 
rele judecător, care era mai presus de „oamenii buni 
şi bătrâni” din fiecare sat. 

Noi în timpurile din urmă am început să ne jucăm 
cu judeţele; cu cele din Moldova putem să ne jucăm, 


a, 

fiindcă nu sunt județe propriu-zise, ci ținuturi- (te- 
nutum). Moldova este o ţară creată, Muntenia este o 
țară. desvoltată. Cea mai organică ţară este fără în- 
doială 'Ţara-Românească de odinioară, este Muntenia. 
Aici sunt judeţe tormate pe văi; în Moldova au venit 
Maramurăşeni şi au întemeiat cetăţi; de aceia județele 
din Muntenia sunt: lunguieţe, rotunde, au forma na- 
turală a văilor, pe când în Moldova sunt pătrate. Ju- 
deţul Roman un pătrat, judeţul laşi alt pătrat; pă- 
trat peste pătrat, aceasta e Moldova. Muntenia a 


` avut însă acea desvoltare organică; de la sat a ajuns 


la judeţ, de la judeţ a ajuns la termenul acesta însuşi 
de fară, care pentru Muntenia este una singură; ţara 
de la Argeş, care sa întins în Răsărit şi Apus. 

In Ardeal se păstrează pănă acum, în graiul po- 
porului, hotarele ţerii de odinioară. „Ardeal” este 
pădurea regilor, partea smulsă din Ţara-Românească: 
el se întinde de lasMurăş în sus, nu atinge Țara Bâr- 
sei, care era încă a Românilor. La Făgăraş nu era 
Ardealul: Făgăraşul era Țara Oltului. La Moţi nu era 
Ardealul, ci alt colţ, foarte vechiu de Țară-Românească, 
un refugiu românesc asediat din toate părţile. Din- 
colo de Ardeal este Ţara Oașului, care nu înseamnă 
decât altă „Muntenie”: havas este munte. Maramu- 
răşul, Crişana sunt ţeri deosebite de Ardeal. 

Prin urmare în chip organic judeţul cuprinde sate, 


ara cuprinde judeţe: de-asupra tuturor se ridică 


Domnia. Domnia nu este impusă ca în Moldova, ci 
este desvoltată şi ea organic, este ultimul termen al 
unei încete evoluţii istorice. E interesant să ştim 
ce raporturi au existat între vechile forme patriarcale 
şi între Domnie, forme pe care Domnia niciodată nu 
le-a atins. Fiindcă viaţa unei ţeri nu se poate sprijini 
pe o formă constituţională, ea trebuie să fie viaţă 
din viaţă. Şi, de câte ori ai viaţă răsărind în cuprin- 

12 
sul ţerii, în. orice domeniu, Statul trebuie să se în- 
chine înaintea acestei vieţi şi să lege viața aceasta 
în chip organic de viaţa sa proprie. Statul să fie su- 
prema formă a unei vieţi organice gradate după ne- 
cesitățile naţionale. Oricând viața aceasta este, ea 
poate şi trebuie să fie întrebuințată cu cuminţenie, 
şi nu distrusă, fiindcă aceasta ar însemna o pă- 
gubire a avutului naţional însuşi, ar însemna arunca- 
rea demetică a unei părți din comoara grămădită 
de-a lungul veacurilor. Nu câțiva tineri, ca în re- 
voluţia de la 48, nu unii ca aceştia pot să înlocu- 
iască ceia ce secolele au dat, grămădindu-se unul 
peste altul, în viaţa “unui neam. 

Domnul cel nou, suprem, se. întăţişa atunci foarte 
impunător; şi este totdeauna bine să fie cât se poate 
de impunător Domnul: noi trebuie să căutăm a-l 
face astfel, chiar când nu este decât un copil mic şi 
„drăgălaş. Anecdote de astea care umblă azi prin 
gazete bine intenţionate, de alttel, nu sânt bune: vrea 
cineva să se joace cu copiii, să se joace cu copiii lui. 
Dar'a o face cu copilul acela care, înainte de a fi 
un copil, este deţinătorul dreptului dinastie şi asu- 
pra căruia pluteşte coroana ţerii, stropită cu atâta 
sânge şi aburită de atâtea lacrămi, este o scădere 
a demnităţii regale, pe care nu trebuie s'o ames- 
tece nimeni în viaţa noastră de fiecare moment. Re- 
gele să se ştie cât mai mult şi să se vadă cât mai 
puţin, aceasta o cere adevărata înțelepciune de Stat. . 

Domnul cel vechiu era încunjurat de o mare ma- 
iestate, şi în datina poporului românesc s'a păstrat 
cu cea mai mare grijă această maiestate: Era un. Ini- 
părat bizantin Domnul nostru: ieșirea lui din palat, 
trecerea lui pe străzi erau adevărate evenimente. In 
vremea noastră de automobile, din nenorocire, nu mai 
este aşa, dar trebuie să găsim felul în care se poate 

păstra această maiestate a coroanei. Domnul era luat, 
ce-i drept, dintre boieri, dar din ziua. în care era 
uns, el nu mai părea un om ca şi ceilalți. 

Imi aduc aminte de foarte frumoasele vorbe pe 
care mi le-a spus cândva aceia care a fost văduva 
primului Domn al României unite. In momentul 
când sau împlinit cinzeci de ani de la Unirea Princi- 
patelor, cei cari atunci erau în fruntea perii 'cre- 
deau că nu trebuie să se dea o prea multă strălucire ` 
amintirii acestui moment. Nu s'a crezut nici aceia că 
trebuie să-şi aducă aminte cineva că soţia fostului 
nostru Domnitor este undeva supt acoperiş străin. 
Atunci am luat eu două studente şi am găsil că era 
nemerit să ni amintim împreună despre viaţa sofu- 
lui ei dispărut. Răspunzându-mi micuța bătrână care 
fusese Doamna Elena, mi-a spus aceste cuvinte foarte 
frumoase: „A! Mă plec şi eu înaintea dinastiei care 
stăpâmeşte azi, nam nimic de plâns, dar este ușor 
peniru cineva să stăpânească o ţară, când vine din 
slrăinătale cu situaţia de principe. Greu a fost cu 
„Vodă”— ea totdeauna zicea Vodă fostului ei bărbat — 
„greu a fost cu el, când toată lumea-l cunoștea deo 
viaţă întreagă, ca, din clipa când a ajuns pe tronul 
‘terii, să se ridice de-asupra celorlalţi, foşti cunoscuţi 
şi prieteni.” Acesta este marele merit al acestei peri, 
„respectul trecutului. Un întreg trecut se păstra în 
inima ţerii. Şi Domnul, cu tot topuzul lui, se ames- 
teca foarte rar în conducerea efectivă a terii Era un 
războiu, conducea pe ostaşi; era o judecată, el dădea 
dreptate; dar să se amestece în treburile terii, în 
tot felul de rosturi ale satelor ori judeţelor, ținuturi- 
lor, nu: toată administraţia aceasta nu întra în atri- 
buţiunile lui. i 

In ceia ce priveşte pe dregătorii cari-l încunjurau, 
aceştia aveau diferite rosturi ca ale miniștrilor din 

zilele noastre. Dar existența zilnică a unui ministru 
de astăzi este o întreagă tragicomedie. Un ministru 
de Instrucție Publică trebuie să se ocupe de lemnele 
de la cutare şcoală; trebuie să treacă pe la el gea- 
murile care sau spart la cealaltă; fiecare om cu o 
mică neînțelegere trebuie să aştepte, zile întregi pănă 
ajunge la el, la ministru. Ministrul se cufundă în 
toate nimicurile vieţii noastre, nimicuri care sar pu- 
tea foarte ușor hotărâ la fața locului. 

Dar atunci cum se administra ţara dacă Domnul nu 
mergea decât la războiu şi la Divan, ori ţinea legă- 
tura cu străinii, iar Vornicul, Logofătul nu aveau de- 
cât funcțiuni de Curte? Ţara se administra prin re- 
presintanţii localnici. Satul se cârmuia cu „oameni 
buni şi bătrâni” şi cu vătămani (vătăman este o deri- 
vare din Hauptmann, căpitan). Satul avea toate atri- 
buţiile administrative. Adunarea impositului se fä- 
cea de către sat. La noi adunarea impositului este o 
afacere întreagă. Se întrebuințează atâtea forme pănă 
să ajungi la dreptate, împotriva unui imposit prea 
mare, încât, îndată ce primeşti acea amabilă hârtie 
galbenă, iei şi plăteşti, şi astfel ajunge cineva, să zi- 
cem un biet profesor de Universitate, plătit cum 
este, a restitui Statului mii de lei pe an ca imposit. 

„ Potrivit cu câştigul fiecăruia în sat se hotăra cisla. 
Trebuiau să plătească lude, adecă unităţi fiscale; 
satul putea să fie mai mare sau mai mic şi putea să 
aibă săraci sau bogaţi. Dar să zicem că de o parte 
era o văduvă care creşte zece copii, de alta un 
bărbat tânăr necăsătorit. Ei bine, după sistemul de 
astăzi toate acestea nu-l privesc pe Stat, fără a se 
gândi că acești copii sânt ai dumitale, fiindcă-ți sunt 
dragi, dar vor trăi mai mult decât dumneata și vor a- 
duce foloase terii în care trăiesc. Sânt apoi oameni a- 
supra cărora cade o nenorocire, Ce ştie Statul fiscal, 

care lucrează cu unități anonime? Se poate întâmpla 
ca o întreprindere să se găsească întrun moment 
delicat şi această întreprindere trebuie cruţată ca 
să poată dăinui. Statul însă nu ştie decât ceia ce 
stă scris în condicile sale. Pe când atunci totul se 
făcea potrivit-cu situaţia omului. 

Vă dau un exemplu care-mi e duios, ca să vedeţi > 
cum se păstrau la noi, prin obiceiu, acele instituţii ve- 
chi. Tatăl mieu, avocat, murise când eram de șase 
ani şi rămăsese mama fără niciun fel de avere. A- 
tunci toţi boierii din împrejurimi, toată mahalaua 
noastră boierească a Sf. Paraschiva din Botoşani, 
ne-a ţinut pe noi, pe mine şi pe fratele micu, căci 
vă puteţi închipui că o femeie şi doi copii nu puteau 
să trăiască din patruzeci de lei pe lună, pensia ma- 
mei mele. Şi noi am trăit deci, şi am putut studia, 
fiindcă exista acest admirabil simţ de solidaritate. 
Ceia ce înţelegea satul şi târgul şi ceia ce nu înțelege | 
Statul, este acest lucru; marele simţ al solidarităţii 
omenești. À 

Dar veţi zice că erau şi lucrări de utilitate pu- 
blică şi era nevoie de organe centrale peniru înde- 
plinirea lor. i 

A, atunci interveniau alte elemente. Elementele a- 
cestea erau alți dregători domneşti, ispravnicii. Dar 
„nu cei cunoscuţi, de influență austriacă sau după 
imitaţia organisaţiei filosofice francese. Ispravnicul 
vechiu nu era un administrator permanent; el fu- 
sese ales“ pentru o „ispravă? anume. Vedea boierul 
cutare, într'o bună zi, că se opreşte călăreţul dom- 
nese la poarta casei şi bate în mijlocul nopții sau 
târziu către seară, apoi coboară călărețul şi-i dă boie- 
rului un plic cu pecetia lui Vodă. Deschide -şi ceteşte; 
i se spune că Domnia vrea să facă o mănăstire, sau 
un pod, sau vrea să strânsă provisii pentru Turci, 

şi boierul, „credinciosul Domniei Sale”, “trebuie să 
facă acest lucru. Pentru o faptă bună ori utilă toată 
țara era la disposiţia Domnului, pe când în sistemul 

acesta parlamentar adus din Anglia este t tăeauna 
o parte din ţară care nu lucrează. Suveranul nu 

se „poate: adresa la o mare parle din societate, de 

„ce? Fiindcă această parte din societate na a reuşil la 

al-g:ri. Stau de o parte atâţia oameni destoiniei, ca 
morţi şi li e cu neputinţă să intervie în afacerile Sta- 
tului, iar, când se întâmplă, casul mieu, de nu scoţi 

niciodată un mare număr de aderenţi în alegeri, 

rămâi mort pentru ţară o viaţă întreagă. Rămâi la 

catedra, la rostul d-tale, stai şi îmbătrâneşti — şi te 

îngropi cu ceia ce ai fi putut să dai ţerii. 3 

Un Brâncoveanu, un. Şt:fan-cel-Mare -aveau toată 
țara la îndemână; oameni de orice fel puteau fi între- 
buinţaţi, la nevoie, la săvârşirea  oricării opere de 
„utilitate publică. Domnul al-gea ispravnicul care să 
supravegheze executarea. Iată, mănăstirea Hurazii a 
fost tăcută, cu delegaţie de la Brâncoveanu, de. doi 
boieri, cari sau suceedat unul după altul. Şi vă puteţi 
închipui că altceva înseamnă o construcţie tăcută cu 
obrazul unui boier şi altceva o construcţie făcută la 
licitaţie. 

Meritul cel mare al vechii administrații stă în a- 
ceasta: că toate formele vii au fost păstrate şi că 
Domnul a avut la disposiţie, pentru orice, țara în- 
treagă. | 

Vă mai dau un exemplu ca să putem trece la ceia 
ce şar putea face în viitor. Iată, am avut un an rău 
acum, un an rău de pe urma căruia suferim și 
o să mai suferim încă. Nu este ca un războiu care 
să lase, ici şi colo, goluri ce se pot repara în economia 
unei teri, ci este o lipsă generală care se repară foarte. 
greu. Ce am făcut noi în aceste împrejurări? Am 

mers acum în urmă în judeţul Dâmboviţa; nu s'a 
lucrat pământul; te uiţi în toate părţile: pârloagă. In 
judeţul Prahova, unde nu pot să mă iau după statis- 
tici, cum să spun că sămănăturile sunt bune, când 
văd pământul gol? Știu eu cum se fac aceste sta- 
tistice, chiar când cei cari le întreprind sânt oa- 
meni cum se cade. „Odată călătoriam cu un prieten 
pe Bistriţa, un prieten care era administrator gle 
plasă. De-cdată a venit un ordin să dea în două zile 
socoteală de lucrările ce se fac pe acolo. Sa uitat la 
mine omul, a dat din umeri şi atuncia întrebat și 
el pe plutași: Oare acolo aşa să fie? Parcă o fi aşa; 
dar dineolo?... şi așa pănă la sfârşit (ilaritate). 

am văzut eu; un om foarte onest şi a tăcut așa. A pus 
hârtia în plic, a trimis-o la Bucureşti şi aceasta a 
întrat în vre-o statistică impunătoare  (ilaritate). 

“Să ne întoarcem însă la lumea de atunci, când o- 
biceiurile cele vechi se păstrau încă. A venit 1821, 
a venit revoluţia grecească. Moldova era- în impreju- 
„Tări foarte grele: trebuia să se hrănească pe dânsa 
şi trebuia să hrănească şi armata turcească. Eu am 
tipărit ordine de-ale lui Ion Sandu Sturza-Vodă, boier 
de ţară, cepeleag, condus mai mult de Iordachi 
Drăghici, un străbun al mieu. Vodă a dat ordine is- 
pravnicilor de felul cum trebuie să iasă toată lumea 
la câmp, ca să se hrănească ţara. Şi a mers toată 
lumea la câmp, fiindcă ţara era deprinsă să asculte; 

nu era propagandă de aceia de azi, care spune că 
„Statul nu este nimic şi omul cel mic este totul. O- 
mul cel mic este mare la locul lui, dincolo de locul, 
lui nu este mai nimic. 

Au ieşit ispravnicii, au impus să se lucreze, şi 
toată lumea a lucrat; şi aşa sa ţinut armata turcească 
şi Moldova, care a trecut prin anul acela teribil. Cum, 
de altfel, sa întâmplat şi acum în urmă, când 

ne-au strâns nevoile şi când biata Moldovă. avea 
de hrănit şi poporul de acolo şi pribegii din res- 
tul ferii şi armata românească şi armata rusească. 
Atunci am ieşit din frumoasele forme francese ale 
legislaţiei moderne. Şi credeţi d-voastră că sânt așa 
de bucuroşi Francesii că au această lungă tradiţie 
pe umerii lor? Zău nu. Ei râvnese la spontaneitatea 
noasiră. Vorbiam cu tostul rector al Academici din Pa- 
ris, d. Appel, de anumite încercări pedagogice care se 
făceau la noi. Ma ascultat şi a zis: „terice de d-voastră 
că puteţi să le încercaţi; noi avem o tradiţie așa de 
grea că ni sânt mânile legate şi nu putem face a- 
desea nimic nou”. Dar altceva este un popor pe care 
l-a făcut un rege, şi Franța a fost făcută de regele 
Franciei şi este deprinsă să trăiască în această dis- 
ciplină de sus. Noi nu sântem făcuţi de Domnul 
nostru; Domnii sânt făcuţi de ţara noastră. Noi nam 
ieșit din nicio poruncă, ci din lunga noastră desvol- 
tare istorică. Atunci de ce nam întrebuința în mo- 
mentul de astăzi formele acestei lungi desvoltări? 


Trebuie însă să înțelegem că ţara de astăzi nu este 
țara cea veche, şi totuşi mulţi nau înţeles acest lu- 
cru: cei din Regat cred că este Regatul eel vechiu, 
cei din Ardeal cred că este Ardealul de supt Unguri, 
ete. Ei 

De fapt ţara aceasta este astăzi o ţară cu desăvâr- 
şire. nouă, şi niciuna din formele constituţionale. de 
ieri nu mai pot fi păstrate. Nu se poate conduce o so- 
cietate care se modifică după o Constituţie fixă; dar 
această Constituţie poate ñ întrecută prin interpre- 
tare. Există credința dă noi putem trece greutatea . 
prin măsuri provisorii: Prin aceste măsuri se face 
ceia ce sa lăcut la. Academia Română, o casă legată 
de alta, din care nu mai poate ieşi nimic bun. prin 


O3 
adause. Ca să iasă ceva bun, ar trebui să se facă 
o casă nouă cu caracter unitar. Aşa este România, o 
casă făcută după planuri deosebite. Ea trebuie re- 
făcută după un singur plan. 

Dar după care plan anume? Ardelenii pretind 
după cel ardelean; li sa spus că : după câte jertfe am 
adus noi, nu putem să nu ne transformăm bucuroși, 
potrivi cu nu ştiu ce tel de legalitate din Austria. Când 
este să primească aşezămintele noastre de aici, ei 
răspund: aceste aşezăminte le faceţi d-voastră în câ- 
teva seri. Tot așa spun şi Bucovinenii: Noi sântem 
ţara celui mai perfect drept administrativ. Pănă şi 
Basarabenii sânt bucuroși de unele instituţii proprii, 
pe care nu înțeleg a le sacrifica. 

Ce resultă din toate acestea? Resultă că trebuie 
să le sacriticăm toţi pe toate ale noastre. Și Ardelenii 
pe cele ungurești, şi Bucovinenii pe cele austriace, 
şi Basarabenii pe cele rusești, şi noi pe cele luate 
după moda Revoluţiei francese. 

Atunei de unde să ne inspirăm? 

Din trecutul nostru. Acolo trăiesc adevăratele forme 
de viaţă românească, căci lucrul bun nu moare. 
niciodată, după cum lucrul rău nu trăieşte cu adevă- 
rat niciodată; lucrul bun, chiar când lai îngropat, 
stă acolo în pământ şi se ridică oricând îl chemi. 

Şi, în al doilea rând, să ne gândim la acele for- 
me organice de astăzi care pot să resiste încă la ac- 
țiunea de paralisare a Statului. Dacă găsim undeva o 
viaţă provincială, ar trebui so păstrăm. Dacă gá- 
sim în viaţa muncitorească anumite forme originale, 
formele acestea, dacă sânt, trebuiesc păstrate. Căci 
toate acestea despovărează Statul. 

Statul nu va fi niciodată o adevărată putere ac- 
tivă decât atunci când va fi despovărat de toate inu- 
tilităţile care apasă asupra lui. 

El samănă cu un soldat încărcat cu muniţiuni, ți- 
nute în spinare, cu o mulţime de arme prinse în 
brâu, pe care îl trimiţi la atac; sau samănă cu acei 
musicanţi italieni cari cântă în acelaşi timp din cinci 
instrumente, din cot, din genunchiu şi mai dau şi 
din cap ca să iasă o cacotonie de să fugi cât le țin 
picioarele. ` 

Statul trebuie să aibă rol mare, dar unul bine de- 
terminat. Intru îndeplinirea acestui rol toate pu- 
terile vii lrebuiesc câştigate şi ascciate. Peniru aceasta 
însă trebuie să recunoaştem aceste puteri vii şi să li 
dăm o viaţă nouă. Generaţia trecută le-a căuial în 
cărţi străine şi nu le-a găsit. Din lumea cărţilor care 
nu sânt pentru noi să ne coborâm la lumea reală de 
ieri şi de azi. 

Am văzut că este o nepoirivire între carte şi rea- 
litate? Să închidem cartea; şi să deschidem realitatea. 
(Aplause prelungite şi îndelung repetate.) 

